open-index/open-wikipedia-markdown huggingface dataset:
কুমারী থাঙ্কম

**কুমারী থাঙ্কম** ছিলেন একজন ভারতীয় অভিনেত্রী যিনি মূলত মালায়ালাম সিনেমায় অভিনয় করেছিলেন। তিনি ১৯৫০ এবং ১৯৬০ এর দশকের শেষের দিকে মালায়ালাম চলচ্চিত্রে একজন প্রধান অভিনেত্রী ছিলেন। তিনি ১৯৫২ সালে *আত্মাসখি* চলচ্চিত্রের মাধ্যমে অভিনয় জগতে আত্মপ্রকাশ করেন।  তিনি ৫০টিরও বেশি সিনেমায় অভিনয় করেছেন।

## ব্যক্তিগত জীবন
**কুমারী** পূজাপুরা, তিরুবনন্তপুরমের বাসিন্দা। তিনি ললিতা - পদ্মিনী - রাগিণী ত্রয়ীর প্রযোজক পি কে সত্যপালের ভাইয়ের সাথে বিবাহবন্ধনে আবদ্ধ হন এবং তাদের তিন সন্তান, প্রয়াত এস. পদ্মনাভন, প্রয়াত এস. জয়পাল এবং আশা। তিনি ৮ মার্চ ২০১১ তারিখে চেন্নাইয়ের শেনয় নগরে মারা যান। 

## অভিনয় জীবন
কুমারী থাঙ্কম মালয়ালম চলচ্চিত্র জগতের একজন প্রখ্যাত অভিনেত্রী, যিনি ১৯৫০-এর দশকে তার অভিনয় প্রতিভা দিয়ে দর্শকদের মন জয় করেছিলেন। তার অভিনয় জীবন শুরু হয় ১৯৫২ সালে *আত্মসখি* এবং *বিশাপ্পিন্টে বিলি* চলচ্চিত্রের মাধ্যমে। এই দুটি চলচ্চিত্রের মাধ্যমে তিনি অভিনয় জীবনে তার প্রথম পদক্ষেপ নেন এবং তৎকালীন দর্শকদের মনোযোগ আকর্ষণ করতে সক্ষম হন।

এরপর ১৯৫৩ সালে তিনি একাধিক চলচ্চিত্রে অভিনয় করেন। তার মধ্যে উল্লেখযোগ্য হলো *থিরামালা*, *লোকনীতি*, এবং *পোঁকাথির*। এই সময়ে তার অভিনয় দক্ষতা আরও সুপ্রতিষ্ঠিত হয় এবং মালয়ালম চলচ্চিত্র শিল্পে তিনি একটি গুরুত্বপূর্ণ স্থান দখল করেন। ১৯৫৪ সালে *বল্যসখি* এবং *আভান বরুন্নু* চলচ্চিত্রে অভিনয় করেন, যেখানে তার চরিত্রে অভিনয় দর্শকদের প্রশংসা অর্জন করে।

১৯৫৫ সালে কুমারী থাঙ্কম *সি.আই.ডি.* এবং *আনিয়াথি* চলচ্চিত্রে কাজ করেন। বিশেষ করে *আনিয়াথি* চলচ্চিত্রে 'জয়ন্তী' চরিত্রে তার অভিনয় দর্শকদের মধ্যে বেশ জনপ্রিয়তা পায়। ১৯৫৬ সালে তিনি *মন্ত্রবাদী* চলচ্চিত্রে 'কল্যাণী' চরিত্রে অভিনয় করেন, যা তার অভিনয় দক্ষতার আরেকটি নিদর্শন। একই বছর তিনি *মিন্নুন্নাথেল্লাম পোন্নাল্লা* এবং *কূড়াপ্পিরাপ্পু* চলচ্চিত্রেও অভিনয় করেন।

১৯৫৭ সালে কুমারী থাঙ্কম অভিনীত চলচ্চিত্রগুলির মধ্যে উল্লেখযোগ্য ছিল *জেইলপুল্লি*, যেখানে তিনি 'সুধা' চরিত্রে অভিনয় করেন। একই বছর *দেবা সুন্দরী* এবং *আচানুম মকানুম* চলচ্চিত্রে কাজ করেন, যেখানে তিনি 'সরাসু' চরিত্রে তার অভিনয় দক্ষতা প্রদর্শন করেন।

পরবর্তীতে, ১৯৭০ সালে তিনি *মূদালমানঝু* চলচ্চিত্রে অভিনয় করেন এবং তার অভিনয় জীবনের শেষ দিকে, ১৯৭৬ সালে *মধুরম থিরুমধুরম* চলচ্চিত্রে তার উপস্থিতি দেখা যায়।

অভিনয়ের পাশাপাশি তিনি সঙ্গীতেও পারদর্শী ছিলেন। তিনি ১৯৫৭ সালের *মিন্নুন্নাথেল্লাম পোন্নাল্লা* চলচ্চিত্রের "ভান্নালুম মোহনানে" গানটি গেয়েছিলেন, যা তার বহুমুখী প্রতিভার পরিচয় বহন করে। কুমারী থাঙ্কম তার অভিনয় এবং সঙ্গীতের মাধ্যমে মালয়ালম চলচ্চিত্র ইতিহাসে চিরস্মরণীয় হয়ে থাকবেন।

## তথ্যসূত্র

বিষয়শ্রেণী:কেরলের নারী সঙ্গীতজ্ঞ
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:ভারতীয় নেপথ্য গায়িকা
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:তিরুবনন্তপুরমের সঙ্গীতশিল্পী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০১১-এ মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:তিরুবনন্তপুরমের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
আর্থার কলিন্স (ক্রিকেটার)

**আর্থার কলিন্স** ছিলেন একজন ইংরেজ ক্রিকেটার। তিনি ১৮৯৫ থেকে ১৯০২ সালের মধ্যে সাসেক্সের হয়ে প্রথম-শ্রেণীর ক্রিকেট খেলেছিলেন। তিনি ৫৩টি প্রথম-শ্রেণীর ম্যাচে ডানহাতি ব্যাটসম্যান হিসেবে খেলেছেন তাছাড়া তিনি বাম-হাতি অর্থোডক্স স্পিন বল করতেন । 

## ক্রিকেট জীবন
ওপেনিং ব্যাটসম্যান হিসেবে তিনি ১৯০০ সালের জুনে গ্লুচেস্টারশায়ারের বিপক্ষে তার একমাত্র প্রথম-শ্রেণীর সেঞ্চুরি করেন। সেই ম্যাচে কলিন্স পর্যায়ক্রমে ২২ রান এবং ১০২ রান করেছিলেন।  পরবর্তীতে একই মাসের শেষের দিকে, ইস্টবোর্নে তিনি ১৯৫ মিনিট ব্যাট করেছিলেন এবং এসেক্সের বিপক্ষে দলের মোট ১০৮ রানের মধ্যে সর্বোচ্চ ২৯ রান করেছিলেন।   ১৯০১ সালে তিনি টাইফয়েড জ্বরে আক্রান্ত হন যার ফলে সেই মৌসুমে তার আর খেলা হয় নি।  ১৮৯৬ সালে গ্লুচেস্টারশায়ারের বিপক্ষে সাসেক্সের দুটি ম্যাচে তিনি তার স্পিন বোলিংয়ের মাধ্যমে ডব্লিউজি গ্রেসকে দুবার আউট করেছিলেন, যদিও গ্রেস দুটি ম্যাচে মোট ৫৪৭ রান করেছিলেন। 

## জন্ম ও মৃত্যু
আর্থার কলিন্স ৭ সেপ্টেম্বর ১৮৭১ সালে ইংল্যান্ডের সাসেক্সের পূর্ব গ্রিনস্টেড শহরে জন্মগ্রহণ করেন ও ২২ জুলাই ১৯৪৫ সালের সাসেক্সের হ্যাডলো ডাউন গ্রামে মৃত্যুবরণ করেন। 
## তথ্যসূত্র

বিষয়শ্রেণী:সাসেক্সের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:১৯৪৫-এ মৃত্যু
বিষয়শ্রেণী:১৮৭১-এ জন্ম
এস. অপূর্বা

**সাইকুমার অপূর্বা**  ১৯৮১ সালে জন্ম গ্রহণ করেন। তিনি, তাঁর সংক্ষিপ্ত নাম **এস. অপূর্বা** নামেও পরিচিত। তাঁর নাম **এস. অপূর্বা** বা **এস. অপুরওয়া** হিসাবেও উচ্চারিত হয়ে থাকে। তিনি একজন ভারতীয় ক্যারম খেলোয়াড়। বর্তমানে তিনি মহিলা একক বিভাগে ক্যারমে বিশ্ব চ্যাম্পিয়ন। তিনি বর্তমানে ভারতীয় জীবন বীমা কর্পোরেশনের একজন সিনিয়র প্রশাসনিক কর্মকর্তা হিসেবেও কর্মরত। তিনি হায়দ্রাবাদ শহর থেকে প্রথম  বিশ্ব চ্যাম্পিয়ন হন।

## প্রাথমিক জীবন
তিনি অন্ধ্র প্রদেশের হায়দ্রাবাদে (বর্তমানে এর একটি অংশ তেলেঙ্গানা নামে পরিচিত) জন্মগ্রহণ করেন ও বড় হয়ে ওঠেন। তাঁর পূর্বপুরুষরা তামিলনাড়ু রাজ্যের বাসিন্দা। ১০ বছর বয়সে তিনি তাঁর বাবাকে তাঁর বন্ধুদের সাথে ক্যারাম খেলতে দেখতেন এবং তারপর থেকেই  অর্থাৎ ছোটবেলা থেকেই  তিনি ক্যারামের প্রতি আগ্রহী হয়ে ওঠেন। তিনি তাঁর বাবার পরামর্শে ক্যারাম খেলায় তাঁর কর্মজীবন শুরু করেন।

## কর্মজীবন
২০০৩ সালে আন্তর্জাতিক ক্যারম ফেডারেশন কাপে তাঁর  অভিষেক হয় এবং ফ্রান্সে অনুষ্ঠিত মহিলাদের মধ্যে একক শিরোপা জিতেছিলেন। ২০০৪ সালে কলম্বোতে অনুষ্ঠিত ক্যারাম বিশ্ব চ্যাম্পিয়নশিপে তিনি প্রথম মহিলা একক শিরোপা জিতেছিলেন।

২০১৬ সালের ক্যারাম বিশ্ব চ্যাম্পিয়নশিপের চূড়ান্ত পর্যায়ে শ্রীলঙ্কাকে হারিয়ে জয়ী ভারতীয় দলের অন্যতম গুরুত্বপূর্ণ সদস্য ছিলেন এস. অপূর্বা। ২০১৬ সালের ক্যারম বিশ্ব চ্যাম্পিয়নশিপে তিনি কাজল কুমারীর সাথে মহিলা একক এবং মহিলা দ্বৈত উভয় শিরোপাই জিতেছিলেন।

২০১৮ সালের ক্যারাম বিশ্বকাপের চূড়ান্ত পর্যায়ে শ্রীলঙ্কাকে ৩-০ পয়েন্টে পরাজিত করা ভারতীয় দলেরও অংশ ছিলেন এস. অপূর্বা। ২০১৮ সালের ক্যারাম বিশ্বকাপে, তিনি ফাইনালে সহ-ভারতীয় খেলোয়াড় কাজল কুমারীকে হারিয়ে মহিলাদের একক শিরোপাও জিতেছিলেন। তিনি ২০১৯ সালে তেলেঙ্গানা রাজ্য র‍্যাঙ্কিং ক্রীড়া-প্রতিযোগিতায় মহিলাদের একক বিভাগেও বিজয়ী হয়েছিলেন।

## তথ্যসূত্র

বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
বিষয়শ্রেণী:২১শ শতাব্দীর ভারতীয় নারী ক্রীড়াবিদ
পেরিন জামসেদজি মিস্ত্রি

**পেরিন জামশেদজি মিস্ত্রি** (১৯১৩ &#x2013; ১৯৮৯) ছিলেন ভারতের প্রথম মহিলা, যিনি স্থপতি হিসেবে যোগ্যতা অর্জন করেছিলেন।

## প্রাথমিক জীবন এবং পরিবার
পেরিন জামশেদজি মিস্ত্রি প্রকৌশলী এবং মাস্টার নির্মাতাদের একটি বিখ্যাত পার্সি পরিবারে জন্মগ্রহণ করেছিলেন, তাঁরা মূলত নভসারির বাসিন্দা। তাঁর বাবা, বিশিষ্ট নগর স্থপতি এবং প্রকৌশলী, জামশেদজি পেস্টনজি মিস্ত্রি, স্থাপত্য সংস্থা *মিস্ত্রি ও ভেদওয়ার* (পরবর্তীতে ডিচবার্ন, মিস্ত্রি ও ভেদওয়ার) প্রতিষ্ঠা করেছিলেন, যা মেরিন লাইনসে আর্ট ডেকো মেট্রো সিনেমা, ফোর্টে এইচএসবিসি ব্যাংক ভবন, কোলাবা এবং কাফ প্যারেড সমুদ্র প্রাচীর, কাফে প্যারেডে তারাপোরেওয়ালা প্রাসাদ এবং মুম্বাই বিমানবন্দরের প্রথম রানওয়ে নির্মাণ করেছিল। পেরিন মিস্ত্রির ছোট ভাই, স্থপতি মিনোচার 'মিনু' মিস্ত্রি, ভারতীয় শিল্প ও স্থাপত্য প্রকাশনা, *মার্গ*-এর প্রতিষ্ঠাতাদের একজন ছিলেন।

বোম্বেতে গুজরাটি ভাষায় প্রাথমিক শিক্ষা লাভের পর, তিনি পাঁচগনির মিস কিমিনস হাই স্কুলের আবাসিক হন। ১০ বছর বয়সে তিনি ইংল্যান্ডে চলে যান এবং ক্রয়ডন হাই স্কুল থেকে তাঁর শিক্ষাজীবন শেষ করেন। বোম্বে ফিরে এসে তিনি স্যার জামশেদজি জিজিবয় (জেজে) স্কুল অফ আর্টে ভর্তি হন এবং ১৯৩৬ সালে স্থাপত্যে ডিপ্লোমা অর্জন করেন।  ১৯৩৭ সালে, তিনি তাঁর বাবার সংস্থা *মেসার্স মিস্ত্রি এবং ভেদোয়ার*-এ যোগদান করেন। ১৯৮৯ সালে তাঁর মৃত্যুর আগে পর্যন্ত প্রায় অর্ধ শতাব্দী ধরে অংশীদার হিসেবে তিনি এখানে কাজ করে গেছেন।

## কর্মজীবন
পেরিনের প্রথম প্রধান কাজ ছিল, কারমাইকেল রোডে স্যার বেহরামজি করঞ্জিয়ার আকাশচুম্বী, আর্ট ডেকো বাংলো নির্মাণ। তাঁর অন্যান্য কয়েকটি কাজের মধ্যে ছিল সরকারি, আবাসিক এবং শিল্প ভবন নির্মাণ, তালিকায় ছিল বোরিভালির খাতাউ মিল এবং কাম্বালা পাহাড়ের সেন্ট স্টিফেনস চার্চ। জেজে-তে, একটি বিতর্কের সময় মনে করা হয় পেরিন যুক্তি দিয়েছিলেন যে, "যদি পুরুষদের গৃহস্থালির কাজ করতে বাধ্য করা হত, তাহলে তারা বুঝতে পারত যে কার্নিশ, খোদাই করা অলঙ্কার এবং অন্যান্য ধুলোর ফাঁদ এড়ানো কতটা অগ্রগতি।" ১৯৩৬ সালে, যখন পেরিন স্থাপত্যে সরকারি ডিপ্লোমা অর্জনের খবর প্রকাশ করেন, তখন তিনি প্রথম ভারতীয় মহিলা হিসেবে যোগ্যতা অর্জন করেন। টাইমস অফ ইন্ডিয়াতে একটি বেনামী চিঠিতে ২৩ বছর বয়সী এই তরুণীর প্রশংসা করে লেখা হয় যে, তিনি সেইসব মহিলাদের সুবিধার জন্য ঘর থেকে "বাইরে" বেরিয়ে এসেছেন যাদের জীবন ঘরেই "কেটে" যায়। "আমি নিশ্চিত, আমি যে ভবনে থাকি তার স্থপতি যে ভুল করেছেন, একজন মহিলা স্থপতি সেই ভুল করবেন না, (এই বাড়ির স্থপতি ভেবেছেন যে) পরিবারগুলি সন্তান ধারণ বন্ধ করে দিয়েছে," গৃহিণীটি  আরও যোগ করেছেন যে "প্রথম শ্রেণীর পাড়ায়" অবস্থিত তাঁর "ব্যয়বহুল" বাড়িতে তাঁর বাচ্চাদের পোশাক শুকোনোর জন্য "ক্ষুদ্রতম বারান্দা" পর্যন্ত ছিল না। কারমাইকেল রোডে পেরিনের প্রথম বাংলো, যেখানে চওড়া এবং লম্বা বারান্দা ছিল, নামহীন মাকে অবশ্যই খুশি করেছে।

পেরিনের আগ্রহের মধ্যে ছিল পিয়ানো বাজানো থেকে শুরু করে হকি খেলা, বাগান করা এবং বোম্বের হাফকাইন ইনস্টিটিউটে সাপ নিয়ে পড়াশোনা করা। তিনি ব্যবসায়ী আর্দেশির ভিওয়াণ্ডিওয়ালাকে বিয়ে করেন এবং বান্দ্রার পালি হিলে চলে আসেন।

## তথ্যসূত্র

বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:মহারাষ্ট্রের নারী ব্যবসায়ী
বিষয়শ্রেণী:মুম্বইয়ের ব্যবসায়ী
বিষয়শ্রেণী:মুম্বইয়ের পারসি ব্যক্তি
বিষয়শ্রেণী:মুম্বইয়ের শিল্পী
বিষয়শ্রেণী:মহারাষ্ট্রের নারী শিল্পী
বিষয়শ্রেণী:ভারতীয় নারী স্থপতি
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় স্থপতি
বিষয়শ্রেণী:১৯৮৯-এ মৃত্যু
বিষয়শ্রেণী:১৯১৩-এ জন্ম
ইডেন কুরিয়াকোস

**ইডেন কুরিয়াকোসে** একজন ভারতীয় অভিনেত্রী এবং মডেল যিনি মূলত তামিল, তেলুগু এবং মালায়ালাম চলচ্চিত্রে অভিনয় করেন।

## ব্যক্তিগত জীবন
ইডেন একজন নাট্য অভিনেত্রী হিসেবে প্রশিক্ষণ নিয়েছিলেন। পরবর্তীতে তিনি মডেলিংয়ে মনোনিবেশ করেন। ইডেন বিভিন্ন আঞ্চলিক সৌন্দর্য প্রতিযোগীতা যেমন মিস কেরালা, মিস কোয়েম্বাটোর এবং মিস সাউথ ইন্ডিয়াতে বিজয়ী হয়েছেন জিতেছেন। 

## কর্মজীবন
ইডেন কুরিয়াকোসে ২০১৩ সালে তামিল চলচ্চিত্র *আন্দাভা পেরুমালের* মাধ্যমে তার অভিনয় জগতে আত্মপ্রকাশ করেন এবং ২০১৪ সালের তামিল অতিপ্রাকৃত, প্রেম ও কৌতুক্মুখী বিষয়ের উপর ভিত্তি করে নির্মিত চলচ্চিত্র *ইরুক্কু আনা ইলাইয়ের* মাধ্যমে  অভিনেত্রী হিসাবে সাফল্য লাভ করেন। এছাড়াও ইডেন *পানিভিঝুম নিলাভু*  চলচ্চিত্রে প্রধান ভূমিকায় অভিনয় করেছিলেন। তার পরবর্তী চলচ্চিত্রটি ছিল তামিল-মালায়ালম দ্বিভাষিক চলচ্চিত্র *থিরাইক্কু ভারাথা* কাথাই (মালয়ালম ভাষায় যার নাম *গার্লস* )। তুলসিদাস পরিচালিত এই ছবিতে শুধুমাত্র মহিলা শিল্পীরা অভিনয় করেছিলেন এবং এটি ভারতীয় চলচ্চিত্রের প্রথম সম্পূর্ণ মহিলা অভিনেত্রীদের নিয়ে নির্মিত চলচ্চিত্র।  তাকে *ইয়ান দা থালাইল এন্নাভাইকালে* ছবিতে অতিথি চরিত্রে দেখা গেছে। ইডেনের আসন্ন তামিল ছবি *নারাই*, *মঞ্জল ভানাম* এবং *থিত্তমিত্তপদী*-তে তাকে প্রধান নারী চরিত্রে অভিনয়ের জন্য চুক্তিবদ্ধ করা হয়েছে। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কেরলের অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
আর এস জরিপ

*আর.এস*' বা **Revisional Survey** হলো ইংরেজ সরকার কর্তৃক পরিচালিত ভূমি জরিপ, যা ১৯০৯ থেকে ১৯৪৮ সাল পর্যন্ত চলে এবং সংক্ষেপ এটি R.S জরিপ নামে বেশি পরিচিতি।
## ইতিহাস
সি.এস. জরিপ সম্পন্ন হওয়ার পর পরই এই জরিপ শুরু হয়, যে সকল এরাকায় প্রথম সি.এস. জরিপ পরিচালিত হয়েছিল ঐ সকল স্থানে ভূমির প্রকৃতি ও মালিকানার ব্যাপক পরিবর্তনের ফলে নতুন জরিপের পয়োজন পড়ে। ১৯০৯ সালে এই সংশোধনী জরিপ শুরু হয়ে ১৯৪৮ সালে শেষ হয়
মাঝখানে ১৯৩৯ সাল থেকে ১৯৪৫ সাল পর্যন্ত দ্বিতীয়
বিশ্বযুদ্ধের করণে জরিপকাজ বন্ধ ছিল।

এই জরিপে প্রস্তুতকৃত নকশা (ম্যাপ) এবং খতিয়ান নির্ভূল হিসেবে গ্রহণীয়।

## আরও দেখুন
*এস.এ জরিপ
*বি.এস. জরিপ
*সি.এস. জরিপ

## তথ্যসূত্র

বিষয়শ্রেণী:বাংলাদেশের ভূমি জরিপ
সি লক্ষ্মী রাজ্যম

**সি লক্ষ্মী রাজ্যম** বা সংক্ষেপে **লক্ষ্মীরাজ্যম** (১৯২২–১৯৮৭) ছিলেন ১৯৩০ থেকে ১৯৭০ এর দশক পর্যন্ত একজন তেলুগু এবং তামিল চলচ্চিত্র ও নাট্য অভিনেত্রী এবং চলচ্চিত্র প্রযোজক।

তিনি ওক শহরের বাসিন্দা ছিলেন। তিনি অল্প বয়সেই তাঁর কাকা নরসিংহমের কাছ থেকে সঙ্গীত এবং সালুরি রাজেশ্বর রাওয়ের কাছ থেকে হরিকথা সঙ্গীতের তালিম নেন। তিনি তাঁর কাকা ভেঙ্কট রামাইয়াহের সাথে পুভুলা সুরি বাবুর নাট্য সংস্থায় যোগদান করেন। তিনি *তুলাবরম* নাটকে নলিনী এবং *চিন্তামণি* নাটকে চিত্রার চরিত্রে অভিনয় করে খ্যাতি অর্জন করেন। তাঁর সমসাময়িকরা হলেন পুলিপতি ভেঙ্কটেশ্বরলু এবং পুভুলা রামাতিলকম।

তিনি *শ্রী কৃষ্ণ লীলালু* (১৯৩৪) ছবিতে শিশুশিল্পী হিসেবে তাঁর চলচ্চিত্র জীবন শুরু করেন এবং পরবর্তীতে প্রায় ৩৫টি ছবিতে অভিনয় করেন, যেগুলির বেশিরভাগই তেলুগু ভাষার। গুদাভাল্লি রামব্রহ্মম পরিচালিত *ইল্লালু* (১৯৪০) ছবিতে দ্বিতীয় নায়িকার ভূমিকায় অভিনয় করার পর তিনি বিখ্যাত হয়ে ওঠেন।

তিনি কে. শ্রীধর রাওকে বিয়ে করেন এবং ১৯৫১ সালে রাজ্যম পিকচার্স প্রতিষ্ঠা করেন। তাঁরা *দাসী* (১৯৫২), *কৃষ্ণ লীলালু* (১৯৫৯), *হরিশ্চন্দ্র* (১৯৬০), *নর্তনশালা* (১৯৬৩), *শকুন্তলা* (১৯৬৬) এবং *গোভুলা গোপন্না* (১৯৬৮), *রঙ্গেলি রাজা* (১৯৭১) সহ প্রায় ১১টি চলচ্চিত্র নির্মাণ করেছিলেন।

## চলচ্চিত্র তালিকা

### তেলুগু চলচ্চিত্র
 

# *হরিশ্চন্দ্র* (১৯৬০)
# *নর্তনশালা* (১৯৬৩)
# *শকুন্তলা* (১৯৬৬)
# *গোভুলা গোপন্না* (১৯৬৮)
# *রঙ্গেলি রাজা* (১৯৭১)
# *কৃষ্ণ লীলালু* (১৯৫৯)
# *দাসী* (১৯৫২)

### তামিল চলচ্চিত্র

# *ভেলাইকারি মাগাল* (১৯৫৩) (অভিনেতা ও প্রযোজক)
# *মারাগাথাম* (১৯৫৯)
# *কংগুনাত্তু থাঙ্গাম* (১৯৬১)
# *কানাল নীর* (১৯৬১)
# *ইরুভার উল্লাম* (১৯৬৩)

## তথ্যসূত্র

## বহিঃসংযোগ

* 
* 
* ভারতীয় প্রধানমন্ত্রীর সাথে লক্ষ্মীরাজ্যমের ছবি।
* সি. লক্ষ্মী রাজ্যম বনাম আয়কর কমিশনার, ... ২১শে মার্চ, ১৯৬০

বিষয়শ্রেণী:তেলুগু চলচ্চিত্র প্রযোজক
বিষয়শ্রেণী:তেলুগু অভিনেত্রী
বিষয়শ্রেণী:কুর্নুল জেলার ব্যক্তি
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:অন্ধ্রপ্রদেশের চলচ্চিত্র প্রযোজক
বিষয়শ্রেণী:অন্ধ্রপ্রদেশের ব্যবসায়ী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:অন্ধ্রপ্রদেশের অভিনেত্রী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:১৯৮৭-এ মৃত্যু
বিষয়শ্রেণী:১৯২২-এ জন্ম
ব্লেসি কুরিয়েন

**ব্লেসি কুরিয়েন** হলেন কেরালাবাসী একজন অভিনেত্রী যিনি আঞ্চলিক মালায়ালাম চলচ্চিত্র এবং টেলিভিশন ধারাবাহিকে তার অভিনয় ভূমিকার জন্য সুপরিচিত। 

## অভিনয় জীবন
ব্লেসি কুরিয়েন মালয়ালম চলচ্চিত্র শিল্পের একজন পরিচিত অভিনেত্রী, যিনি বিভিন্ন স্বল্পদৈর্ঘ্য চলচ্চিত্র থেকে শুরু করে পূর্ণদৈর্ঘ্য চলচ্চিত্রে তার অভিনয় দক্ষতা প্রদর্শন করেছেন। তার অভিনয় জীবন শুরু হয় ২০১৩ সালে *ওরু থুন্ডু পদম* স্বল্পদৈর্ঘ্য চলচ্চিত্রের মাধ্যমে, যেখানে তিনি *ক্লারা* চরিত্রে অভিনয় করেন। এই চলচ্চিত্রটি নৈতিকতার বিষয় নিয়ে একটি ব্যঙ্গাত্মক উপস্থাপনা ছিল, যা সমালোচকদের প্রশংসা পেয়েছিল। এরপর, ২০১৪ সালে তিনি *ইমেজ* নামক আরেকটি স্বল্পদৈর্ঘ্য চলচ্চিত্রে *অশ্বথি* চরিত্রে অভিনয় করেন।

২০১৫ সালে ব্লেসি কুরিয়েন *রেইনবো ফোর* স্বল্পদৈর্ঘ্য চলচ্চিত্রে *গৌরী* এবং *ঋতু* চরিত্রে অভিনয় করেন। একই বছর তিনি *রাসপুটিন* চলচ্চিত্রে একটি ছোট চরিত্রে অভিনয় করেছিলেন। ২০১৫ সালে মুক্তিপ্রাপ্ত *আড়ু* চলচ্চিত্রে তিনি একজন পশু চিকিৎসকের ভূমিকায় অভিনয় করেন।

২০১৬ সালে *পপকর্ন* চলচ্চিত্রে তিনি *জয়ভারতী* চরিত্রে অভিনয় করেন। এরপর ২০১৯ সালে তিনি দুটি বড় চলচ্চিত্রে কাজ করেন। প্রথমত, *ওরু ইয়ামানদান প্রেমকথা* চলচ্চিত্রে তিনি একজন কলেজ শিক্ষার্থীর চরিত্রে অভিনয় করেন এবং একই বছরে মুক্তিপ্রাপ্ত চলচ্চিত্র *উইয়ার* -তে তিনি একজন বিমান সেবিকার চরিত্রে অভিনয় করেন।

২০২৪ সালে ব্লেসি কুরিয়েনের তিনটি উল্লেখযোগ্য চলচ্চিত্র মুক্তি পেয়েছে। প্রথমত, *আব্রাহাম ওজলার* চলচ্চিত্রে তিনি একজন টিভি সাংবাদিকের চরিত্রে চরিত্রে অভিনয় করেছেন। এরপর তিনি *বর্ষাঙ্গাল্ক্কু শেশম* চলচ্চিত্রে তিনি একজন পোশাক নকশাকারের ভূমিকায় অভিনয় করেছেন। এছাড়া, *বাজুকা* নামক আরেকটি চলচ্চিত্রেও তিনি অভিনয় করেছেন।

ব্লেসি কুরিয়েন চলচ্চিত্রের পাশাপাশি টেলিভিশন জগতেও স্বক্রিয়। তিনি মালয়ালম টিভি ধারাবাহিকের পরিচিত মুখ। ভার্যা(২০১৭) তার প্রথম জনপ্রিয় টিভি ধারাবাহিক যেখানে তিনি রাখী চরিত্রে অভিনয় করেন। এছাড়াও তার অন্যান্য জনপ্রিয় টিভি ধারাবাহিক হল, *ভাগ্যজাঠকাম(২০১৮-২০), তুভালস্পর্শম(২০২১-২২), সেম্বারথী(২০১৯-২২), এন্নুম সম্মাধাম(২০২২-২৩), মিজিরান্দিলুম(২০২৩) ও মনিমাথু(২০২৩)*।

## তথ্যসূত্র

বিষয়শ্রেণী:১৯৯৩-এ জন্ম
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কেরলের অভিনেত্রী
মিত্রা কুরিয়ান

**মিত্রা কুরিয়ান** (জন্ম নাম **: ডালমা কুরিয়ান** ), একজন ভারতীয় অভিনেত্রী যিনি মূলত মালায়ালাম এবং তামিল ছবিতে কাজ করেন।  তার অভিনীত উল্লেখযোগ্য চলচ্চিত্র প্রকল্পের মধ্যে রয়েছে *বডিগার্ড* (২০১০) এবং *কাভালান* (২০১১)। 

## কর্মজীবন
মিত্রা প্রথম ২০০৪ সালের মালায়ালাম সিনেমা, *বিষ্মায়াথুম্বাথুতে* একটি পার্শ্ব চরিত্রে অভিনয় করেন। এরপর তিনি ২০০৫ সালে টি. হরিহরন পরিচালিত *মায়ূখম* ছবিতে অভিনয় করেন। এরপর মিত্রা অভিনয় থেকে সাময়িক বিরতি নেন এবং পড়াশোনায় মনোনিবেশ করেন। 

চলচ্চিত্র পরিচালক সিদ্দিক *গৃহলক্ষ্মী* নামক আঞ্চলিক মাসিক পত্রিকার একটি সংখ্যার প্রচ্ছদে মিত্রার ছবি দেখে তাকে তার আসন্ন তামিল ছবি *সাধু মিরান্ডা* (২০০৮) -এর একটি সহায়ক চরিত্রে অভিনয়ের জন্য মনোনীত করেন।  এরপর মিত্রা আরেকটি তামিল স্বল্প বিনিয়োগে নির্মিত তামিল  ছবি, *সুরিয়ান সত্তা কল্লুরি* (২০০৯) -তে অভিনয় করেন, যা সমালোচকদের দ্বারা সমালোচিত হয়। 

মিত্রা পরবর্তীতে অনেক মালায়ালাম চলচ্চিত্রে অভিনয় করেন যাদের মধ্যে উল্লেখযোগ্য;  *গুলুমাল: দ্য এস্কেপ* (২০০৯) এবং *বডিগার্ড* (২০১০)। তিনি কৌতুকমুখী চলচ্চিত্র *গুলুমাল* -এর প্রধান অভিনেত্রী ছিলেন, যা ব্যাবসায়িকভাবে বেশ সফল হয়েছিল। তিনি দিলীপ অভিনীত *বডিগার্ড* ছবিতে একজন সহায়ক চরিত্রে অভিনয় করেন। এই সিনেমাটিও ব্যাবসায়িকভাবে সফল হয়। *বডিগার্ডে* সেথুলক্ষ্মী চরিত্রে অভিনয়ের জন্য মিত্রা সমালোচকদের প্রশংসা অর্জন করে। এরপর সিদ্দিক তাকে *বডিগার্ডের* তামিল পুনর্নির্মান, *কাভালানেও* একই ভূমিকা পুনরাবৃত্তি করার সু্যোগ দেন।  তিনি আরও কয়েকটি তামিল এবং মালায়ালাম ছবিতে অভিনয় করেছিলেন যা খুব বেশি পরিচিতি পায়নি।

তিনি কৈরালি টিভিতে জনপ্রিয় রিয়েলিটি শো *ড্যান্স পার্টি* এবং *মমি অ্যান্ড মি* -এর বিচারক হিসেবে কাজ করেছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2022)">তথ্যসূত্র প্রয়োজন</span>]]* &#x5D;

বিয়ের পর, তিনি *প্রিয়সখী* ধারাবাহিকের মাধ্যমে তামিল টিভি জগতে আত্মপ্রকাশ করেন। 

## তথ্যসূত্র

বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কেরলের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
কুশলকুমারী

**থাঞ্জাভুর দময়ন্তী কুশলকুমারী** (৬ ডিসেম্বর ১৯৩৭ - ৭ মার্চ ২০১৯) একজন ভারতীয় অভিনেত্রী এবং নৃত্যশিল্পী ছিলেন। তিনি মূলত তামিল, তেলুগু এবং মালায়ালাম ভাষার ছবিতে অভিনয় করেছেন। 

## প্রাথমিক জীবন
কুশলকুমারী জন্ম থাঞ্জাভুরে। তিনি জনপ্রিয় অভিনেত্রী ও সংগীতশিল্পী  টি আর রাজাকুমারীর ভাইঝি। কুশলকুমারী জন্ম নাম কুশলম্বল। শিল্পী পরিবারে জন্মগ্রহণ করায়, তিনি ৩ বছর বয়সে ভরতনাট্যম শেখা শুরু করেন। যখন তার বয়স ৫ বছর, তখন তার পরিবার চেন্নাইতে চলে আসে। কুশলকুমারী তার মাসি টি আর রাজকুমারীর সাথে ছবির শুটিং দেখতে যেতেন।

## অভিনয় জীবন
কুশলকুমারী তার চলচ্চিত্র জীবন শুরু করেছিলেন একজন শিশুশিল্পী হিসেবে। তিনি প্রথমদিকে চলচ্চিত্রে নাচের দৃশ্যে উপস্থিত থাকতেন। তিনি *আভাইয়ার* চলচ্চিত্রে শিশু আভাইয়ারের চরিত্রে  অভিনয় করেন। *কুন্দুকিলি* চলচ্চিত্রে তিনি এক দরিদ্র মহিলার চরিত্রে অভিনয় করেছিলেন। এটি ছিল শিবাজি গণেশন এবং এমজি রামচন্দ্রনের সাথে তার একমাত্র ছবি ছিল।

এরপর কুশলকুমারী *কালভানিন কাধালি* চলচ্চিত্রে শিবাজি গণেশনের ছোট বোনের চরিত্রে এবং তারপর *নিধিপথী* চলচিত্রে কে আর রামাস্বামীর ছোট বোনের চরিত্রে অভিনয় করেন।

*কনজুম সলঙ্গাই* চলচ্চিত্র কুমারী কমলার সাথে প্রতিযোগিতামূলক নাচের দৃশ্যে নৃত্যশিল্পী হিসেবে তিনি উপস্থিত ছিলেন।

তিনি তেলুগু চলচ্চিত্র জগতে *রাজু পেদা* নামক চলচ্চিত্রে নৃত্যশিল্পী হিসেবে একটি নাচের দৃশ্যে অভিনয় করে চলচ্চিত্র জীবন শুরু করেছিলেন। ছবিটিতে এনটি রামা রাও মুখ্য ভূমিকায় অভিনয় করেছিলেন এবং এটি একটি সাফল ছবি ছিল। এরপর, তিনি অনেক তেলুগু ছবিতে নৃত্যশিল্পী এবং চরিত্রাভিনেত্রী হিসাবে অভিনয় করেছিলেন।

তিনি মালায়ালাম ভাষার ছবি *সীতা* -তে প্রেম নাজিরের সাথে জুটি বেঁধেছিলেন এবং ছবির নাম ভূমিকায় অভিনয় করেছিলেন। ছবিটি ২০০ দিনেরও বেশি সময় ধরে প্রেক্ষাগৃহে চলেছিল। তার আরেকটি মালায়ালাম ছবি *মারিয়াকুট্টি* রাষ্ট্রপতি পুরস্কার জিতেছে। 

## পরবর্তী জীবন
কুশলকুমারী বিয়ে করেননি। তিনি তার ভাই টিডি শেখরের সাথে চেন্নাইতে থাকতেন। তামিলনাড়ুর তৎকালীন মুখ্যমন্ত্রী জে. জয়ললিতা কুশলকুমারীর আর্থিক অসুবিধার কথা জানতে পেরেছিলেন এবং মাসিক ৫০০০ টাকা ভাতা মঞ্জুর করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2023)">তথ্যসূত্র প্রয়োজন</span>]]* &#x5D;

## মৃত্যু
কুশলকুমারী ৭ মার্চ ২০১৯ তারিখে চেন্নাইতে বার্ধক্যজনিত কারণে (৮৩ বছর বয়সে) মারা যান। 

## তথ্যসূত্র

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:২০১৯-এ মৃত্যু
বিষয়শ্রেণী:১৯৩৭-এ জন্ম
কুইলি (অভিনেত্রী)

**কুইলি** একজন ভারতীয় অভিনেত্রী এবং নৃত্যশিল্পী যিনি একাধিক দক্ষিণ ভারতীয় ছবিতে অভিনয় এবং নৃত্যকলা পরিবেশন করেছেন। তিনি অনেক টিভি ধারাবাহিকেও অভিনয় করেছিলেন। তিনি কমল হাসানের *[[নায়কান]]* (১৯৮৭) ছবিতে *নীলা আথু ভানাথু মেলা* গানটির দৃশ্যে তার নৃত্য পরিবেশনের জন্য বিখ্যাত। এই গানের দৃশ্যে চলন্ত নৌকায় ভারসাম্য বজায় রেখে কুইলিকে একটি আইটেম নম্বর পরিবেশন করতে হয়েছিল।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2024)">তথ্যসূত্র প্রয়োজন</span>]]* &#x5D;

## অভিনয় জীবন
কুইলি তামিল, মালয়ালম, তেলুগু, এবং কান্নাডা ভাষার বহু ছবিতে তার জনপ্রিয় উপস্থিতির জন্য পরিচিত। তার অভিনয় জীবন শুরু হয় ১৯৮২ সালে *কানমনি পুঙ্গা* চলচ্চিত্রের মাধ্যমে, যেখানে তিনি একটি ছোট ভূমিকায় ছিলেন। ১৯৮৪ সালে *পুভিলাঙ্গু* ছবিতে তিনি  প্রধান চলচিত্র সরস্বতির ভূমিকায় অভিনয় করেছিলেন।

এর পরবর্তী সময়ে কুইলি অসংখ্য ছবিতে উপস্থিত হয়েছেন। ১৯৮৫ সালে *কল্যাণ আগাথিগল* সিনেমায় তিনি হেমালতা চরিত্রে অভিনয় করেন। এরপর ১৯৮৬ সালে তিনি *আয়িরাম পুক্কাল মালারাত্টুম* ছবিতে বিনোদ নামক চরিত্রের স্ত্রীর ভূমিকায় অভিনয় করেন। সেই একই বছর তিনি *ডিসেম্বর পুক্কাল*, *কোভিল ইয়ানাই* এবং মালয়ালম চলচ্চিত্র *আলোরুঙ্গি আরাঙ্গোরুঙ্গি* ও *ওরু যুগসন্ধ্যা* চলচ্চিত্রেও অভিনয় করেন।

কুইলি তার অভিনয় জীবনের শুরুতে একাধিক ছবিতে স্বল্প অবধির ভূমিকায় বা গানের দৃশ্যে উপস্থিত ছিলেন। ১৯৮৭ সালে তিনি *নায়কান* ছবিতে আইটেম গানের মাধ্যমে দর্শকদের মন জয় করেছিলেন। তাছাড়া, তিনি *সোরা সম্হারম*, *মুরালি কৃষ্ণডু*, *নিরাজানাম*, *থোদল্লুল্লু* ও *রামুদু ভীমুদু* সহ আরও অনেক তেলুগু ছবিতে বিশেষ ভূমিকায় অভিনয় করেছেন।

১৯৯০-এর দশকে তিনি আরও বেশি সংখ্যক ছবিতে অভিনয় শুরু করেন। বিশেষ করে, *পুলান ভিসারানাই*, *নাল্লা কালাম পরানডাচু*, এবং *আধিসায়া মানবন* ছবিগুলো তার উল্লেখযোগ্য কাজ। এরপর ২০০০-এর দশকে তিনি *থাভাসি*, *নরসিংহ*, *আরুল*, *কান্নাম্মা*, *আমুধেয়*, এবং *সেনগাথু* সহ বহু ছবিতে মাতৃস্থানীয়া চরিত্রে অভিনয় করেন।

কুইলি তার অভিনয় দক্ষতার মাধ্যমে একাধিক সম্মাননাও অর্জন করেছেন। ২০১৪ সালে *কাব্য থলাইভান* ছবিতে আম্মানিয়াম্মাল চরিত্রে তার অসাধারণ অভিনয়ের জন্য তিনি তামিলনাড়ু রাজ্য চলচ্চিত্র পুরস্কার লাভ করেন এবং নরওয়ের তামিল চলচ্চিত্র উতসবেও পুরস্কৃত হন। ২০১৪ সালে মালয়ালম চলচ্চিত্র *মাথাই কুঝাপ্পাকরণাল্লা* -তে তিনি সুমতি চরিত্রে অভিনয় করেন।

চলচ্চিত্র ছাড়াও কুইলি আঞ্চলিক টেলিভিশন জগতের একজন স্বক্রিয় অভিনেত্রী। তিনি বহু টেলিভিশন চলচ্চিত্র ও ধারাবাহিকে গুরুত্বপূর্ন ভূমিকায় অভিনয় করেছেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জন্মের স্থান অনুপস্থিত (জীবিত ব্যক্তি)
আর শিবভোগম

**আর শিবভোগম (রামস্বামী)** (জন্ম ২৩শে জুলাই ১৯০৭ সালে ভারতে), ছিলেন ভারতের প্রথম মহিলা চার্টার্ড অ্যাকাউন্ট্যান্ট।

আর শিবভোগম তাঁর প্রাথমিক শিক্ষা চেন্নাইয়ের ট্রিপলিকেন অঞ্চলের লেডি ওয়েলিংটন স্কুলে সম্পন্ন করেন। তিনি সমাজসেবার ক্ষেত্রে সিস্টার সুব্বালক্ষ্মীর ছাত্রী ছিলেন এবং চেন্নাইয়ের কুইন মেরি'স কলেজ থেকে স্নাতক ডিগ্রি অর্জন করেন। তিনি মহাত্মা গান্ধীর অসহযোগ আন্দোলনে অংশগ্রহণ করেছিলেন এবং এক বছরের জন্য কারাবরণ করেছিলেন। মুক্তির পর শিবভোগম হিসাববিজ্ঞানে সরকারি ডিপ্লোমায় নিবন্ধন করেন এবং ১৯৩৩ সালে প্রথম মহিলা ভারতীয় হিসাবরক্ষক হিসেবে ইতিহাস সৃষ্টি করেন। তিনি সি এস শাস্ত্রীর অধীনে আর্টিকল-শিপ প্রশিক্ষণ গ্রহণ করেছিলেন।

শিবভোগম তাঁর প্রশিক্ষণের পরপরই নিজের স্বাধীন অনুশীলন শুরু করতে পারেননি কারণ তৎকালীন ব্রিটিশ সরকার ভারতে একটি আইন প্রণয়ন করেছিল যার অধীনে কারাবাস ভোগ করা ব্যক্তিদের হিসাবরক্ষক হিসাবে নিজেদের নিবন্ধন করতে বাধা দেওয়া হয়েছিল। শিবভোগম এই ধরনের আইন বাতিলের জন্য একটি রিট আবেদন দায়ের করেন এবং নিজের পক্ষে রায় পান। বিষয়টি লক্ষ্য করার জন্য দিল্লিতে আবেদনের জন্য শিবভোগম নামে একটি পৃথক ফাইল খোলা হয়েছিল।

শিবভোগম ১৯৩৭ সালে তাঁর স্বাধীন অনুশীলন শুরু করেন এবং সেইসঙ্গে *মেসার্স শাস্ত্রী এবং শাহ-*র সাথে একজন খণ্ডকালীন সহকারীও ছিলেন। ১৯৪৯ সালে দ্য ইনস্টিটিউট অফ চার্টার্ড অ্যাকাউন্ট্যান্টস অফ ইণ্ডিয়া (আইসিএআই) গঠনের পর শিবভোগম সদস্য হিসেবে এর তালিকাভুক্ত হন এবং ১৯৫০ সালের ১৭ই জুন ফেলো হন। শিবভোগম ইনস্টিটিউট অফ চার্টার্ড অ্যাকাউন্ট্যান্টস অফ ইণ্ডিয়ার (তৎকালীন মাদ্রাজ কাউন্সিল) দক্ষিণ ভারত আঞ্চলিক পরিষদের (এসআইআরসি) চেয়ারপারসন হন। তিনিই একমাত্র মহিলা যিনি ১৯৫৫ থেকে ১৯৫৮ সাল পর্যন্ত একটানা তিন বছর এই পদে অধিষ্ঠিত ছিলেন। তিনি মাদ্রাজ বিশ্ববিদ্যালয়ের সিনেট সদস্যও ছিলেন। তিনি সারা জীবন অবিবাহিত ছিলেন।

শিবভোগম সমাজসেবায় এবং মূলত নারী শিক্ষার জন্য খুবই সক্রিয় ছিলেন। তিনি গান্ধীবাদী নীতিতে বিশ্বাসী ছিলেন এবং ১৯৬৬ সালের ১৪ই জুন তাঁর মৃত্যুর আগে পর্যন্ত খাদি পরতেন। তিনি যুব লীগ এবং স্বদেশী লীগের অংশ ছিলেন এবং খাদি ভিত্তিক ব্লক প্রিন্টিং শেখানো থেকে শুরু করে বিদেশী পণ্য বর্জন পর্যন্ত কাজ করেছেন।

## তথ্যসূত্র

বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:তামিলনাড়ুর নারী ব্যবসায়ী
বিষয়শ্রেণী:১৯৬৬-এ মৃত্যু
বিষয়শ্রেণী:১৯০৭-এ জন্ম
বিষয়শ্রেণী:চেন্নাইয়ের ব্যবসায়ী
বিষয়শ্রেণী:অপর্যালোচিত অনুবাদসহ পাতা
সি এস জরিপ

*সি.এস*' বা **Cad astral Survey** হলো ব্রিটিশ সরকার কর্তৃক পরিচালিত ভারতীয় উপমহাদেশের প্রথম ভূমি জরিপ, যা ১৮৮৮ সাল থেকে ১৯১৫ সাল পর্যন্ত সমগ্র বেঙ্গল প্রেসিডেন্সিজুড়ে পরিচালিত হয় তবে কিছু কিছু এলাকায় এটি ১৯৪০ সাল পর্যন্ত চলমান ছিল। সংক্ষেপ এটি C.S জরিপ নামে বেশি পরিচিতি।
## ইতিহাস
১৮৭৫ সালে বিটিশ সরকার সার্ভে আইন পাশ করে, যা পরে সত্ব নির্ধারণে  এ আইন যথেষ্ট না হওয়াতে ১৮৮৫ সালে সর্ব প্রথম বঙ্গীয় প্রজাস্বত্ব আইন পাশ করা হয়। এই জরিপ ১৮৮৫ সালের বঙ্গীয় প্রজাস্বত্ব আইনের ১০ম পরিচ্ছেদে অনুসারে সিলেট ও পার্বত্য জেলা ব্যতীত সারা দেশে পরিচালিত হয়।

১৮৮৮ সালে সর্বে অব ইন্ডিয়ার সয়তায় কক্সবাজার জেলার  রামু থানায় কিস্তোয়ার জরিপ ও খতিয়ান প্রণয়নের কাজ অরম্ভ হয় যা ১৮৯০ সালে অত্যান্ত সফলতার সাথে শেষ হয়। এ অবিজ্ঞতার বিত্তিতে  তৎকালীন বৃহত্তর চট্টগ্রাম জেলায় ১৮৯০ সাল  আনুষ্ঠানিকভাবে সি.এস জরিপ শুরু হয় এবং ১৮৯৮ সালে ফেনীতে শেষ করা হয়। এর পর পর্যায়ক্রমে সমগ্র উত্তর-পুর্ব বাংলায় সি.এস জরিপ পরিচালিত হয় যা ১৯৪০ সালে দিনাজপুর জেলার মধ্যদিয়ে শেষ হয়।

## জরিপকার্য
সি.এস জরিপের মাধ্যমে জমির বিস্তারিত মৌজা নকশা (ম্যাপ) প্রস্তুত এবং প্রত্যেক মালিকের জন্য দাগ নম্বর উল্লেখপুর্বক ভূমির বাস্তব অবস্থা, আয়তন, শ্রেণী, পরিমাণ, খাজনার পরিমাণ ইত্যাদি উল্লেখপূর্বক খতিয়ান প্রস্তুত করা হয়। এ জরিপ পি-৭০ সীটে কিস্তোয়ারের মাধ্যমে সম্পন্ন হয়। প্রথম এই জরিপ এবং প্রস্তুতকৃত নকশা ও খতিয়ান খুবই নিখুঁত ও নির্ভরযোগ্য হিসেবে এখনো গ্রহণীয়। মামলার বা ভূমির জটিলতা নিরসনের ক্ষেত্রে এই জরিপকে বেস হিসেবে অনেক সময় গণ্য করা হয়।

## আরও দেখুন
*আর এস জরিপ
*বি.এস. জরিপ
*এস.এ জরিপ

## তথ্যসূত্র

বিষয়শ্রেণী:বাংলাদেশের ভূমি জরিপ
সিমোন টাটা

**সিমোন নেভাল টাটা** () একজন ভারতীয় ব্যবসায়ী এবং টাটা পরিবারের সদস্য।

সিমোন টাটা ১৯৩০ সালে জন্মগ্রহণ করেন এবং সুইজারল্যান্ডের জেনেভায় বড় হয়ে ওঠেন। তিনি জেনেভা বিশ্ববিদ্যালয় থেকে স্নাতক ডিগ্রি অর্জন করেন। তিনি ১৯৫৩ সালে একজন পর্যটক হিসেবে ভারত সফর করেন, সেখানে নেভাল এইচ. টাটার সঙ্গে তাঁর পরিচয় হয়। এর দু'বছর পর, ১৯৫৫ সালে তাঁদের বিয়ে হয় এবং সিমোন  মুম্বাইতে স্থায়ীভাবে বসবাস শুরু করেন। সিমোন এবং নেভাল হলেন নোয়েল টাটার বাবা-মা। সিমোন হলেন টাটা গ্রুপের প্রাক্তন চেয়ারম্যান রতন টাটার সৎ মা, যিনি নেভালের আগের স্ত্রীর সন্তান।

সিমোন টাটা ১৯৬২ সালে ল্যাকমে বোর্ডে যোগ দেন, সেই সময় এটি টাটা অয়েল মিলসের একটি ছোটখাটো সহায়ক প্রতিষ্ঠান ছিল। ১৯৬১ সালে তিনি এর ব্যবস্থাপনা পরিচালক  এবং ১৯৮২ সালে এর চেয়ারপারসন নিযুক্ত হন। ২০০৬ সালের ৩০শে অক্টোবর পর্যন্ত তিনি ট্রেন্ট লিমিটেডের অ-নির্বাহী চেয়ারম্যান ছিলেন।

১৯৮৯ সালে তিনি টাটা ইণ্ডাস্ট্রিজের বোর্ডে নিযুক্ত হন।

খুচরো খাতে প্রবৃদ্ধি দেখে, ১৯৯৬ সালে, টাটা সংস্থা ল্যাকমে কসমেটিকসকে বিক্রি করে দেয় হিন্দুস্তান লিভার লিমিটেডের (এইচএলএল) কাছে এবং বিক্রয়লব্ধ অর্থ দিয়ে ট্রেন্ট লিমিটেড তৈরি করে। ল্যাকমের সকল শেয়ারহোল্ডারকে ট্রেন্ট সংস্থায় সমতুল্য শেয়ার দেওয়া হয়েছিল। *ওয়েস্টসাইড* ব্র্যাণ্ড এবং স্টোরগুলি ট্রেন্ট সংস্থার।

## তথ্যসূত্র

বিষয়শ্রেণী:জেনেভার ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:মহারাষ্ট্রের নারী ব্যবসায়ী
বিষয়শ্রেণী:১৯৩০-এ জন্ম
বিষয়শ্রেণী:টাটা পরিবার
বিষয়শ্রেণী:ভারতের নাগরিকীকৃত নাগরিক
বিষয়শ্রেণী:মুম্বইয়ের ব্যবসায়ী
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ভারতে সুইজারল্যান্ডীয় অভিবাসী
বিষয়শ্রেণী:ফরাসি বংশোদ্ভূত ভারতীয় ব্যক্তি
বিষয়শ্রেণী:সুইজারল্যান্ডীয় বংশোদ্ভূত ভারতীয় ব্যক্তি
বিষয়শ্রেণী:২০২৫-এ মৃত্যু
আরব ফ্যাসিবাদ

**আরব ফ্যাসিবাদ** (আরবি: الفاشية العربية) হল একটি চরম ডানপন্থী মতাদর্শ, যা ফ্যাসিবাদকে আরব জাতীয়তাবাদের সঙ্গে একত্রিত করে।
## ইতিহাস
আরব ফ্যাসিবাদ প্রথম বিশ্বযুদ্ধের পর উদ্ভূত হয় এবং আন্তযুদ্ধকালীন সময়ে বিকশিত হতে থাকে। ওসমানীয় শাসন থেকে আরবদের স্বাধীনতার সঙ্গে এর উত্থান হওয়ায়, আরব ফ্যাসিবাদীরা তুরস্কবিরোধী মনোভাব পোষণ করত। নাৎসি জার্মানি ও ফ্যাসিবাদী ইতালির সমর্থনে এটি আরও শক্তিশালী হয় এবং ইসরায়েল প্রতিষ্ঠার পর ক্রমশ ইহুদিবিরোধী রূপ নেয়। প্রথমদিকে এটি সিরিয়া, লেবানন, ইরাক, ফিলিস্তিন ও মিশরে বিস্তার লাভ করে। আরব ফ্যাসিবাদীদের মধ্যে কেউ কেউ আরব-ইসলামিক জাতীয়তাবাদে বিশ্বাসী ছিল, আবার কিছু ছিল সম্পূর্ণ ধর্মনিরপেক্ষ।

মিশেল আফলাক নাৎসিবাদ সম্পর্কে লেখা "দ্য মিথ অফ দ্য টোয়েন্টিথ সেঞ্চুরি" বইটির একটি সংস্করণ কিনেছিলেন। সাইপ্রিয়ান ব্লামিরেস বাথবাদকে আরব ফ্যাসিবাদ দ্বারা অনুপ্রাণিত বলে বর্ণনা করেছিলেন, যদিও এর সাথে সমাজতন্ত্রও যুক্ত হয়েছিল। সাদ্দাম হোসেনকে কখনও কখনও ফ্যাসিবাদী বা ফ্যাসিবাদী মতাদর্শ দ্বারা প্রভাবিত বলে বর্ণনা করা হয়েছে এবং অ্যাডলফ হিটলারের মতো ফ্যাসিস্ট মতাদর্শ ও রাষ্ট্রীয় নেতাদের দ্বারা প্রভাবিত বলে বর্ণনা করা হয়েছিল। ১৯৪১ সালে ইরাকের আরব ফ্যাসিবাদীরা ফারহুদ নামক একটি ইহুদিবিরোধী গণহত্যা চালিয়েছিলেন।

## আরো দেখুন

* আল-মুথান্না ক্লাব
* ফ্রি অ্যারাবিয়ান লিজিয়ন
* গোল্ডেন স্কয়ার (ইরাক)
* ইসলামোফ্যাসিবাদ
* আরবীতে মেইন কাম্ফ
* মুসলিম অ্যাসোসিয়েশন অব দ্য লিক্টর
* নাৎসি জার্মানি এবং আরব বিশ্বের মধ্যে সম্পর্ক
* সিরিয়ান সোশ্যাল ন্যাশনালিস্ট পার্টি
* জিয়াবাদ

## তথ্যসূত্র

### গ্রন্থপঞ্জি
* 
* 
* 
* 

বিষয়শ্রেণী:আরব বিশ্বে ফ্যাসিবাদ
বিষয়শ্রেণী:আরব জাতীয়তাবাদ
স্টিফেন ব্রিসলিন

**স্টিফেন ব্রিসলিন** (জন্ম: ২৪ সেপ্টেম্বর ১৯৫৬) হলেন রোমান ক্যাথলিক চার্চের একজন দক্ষিণ আফ্রিকান ধর্মযাজক । তিনি ২০১০ থেকে ২০২৪ সাল পর্যন্ত কেপটাউনের আর্চবিশপ ছিলেন। ৩০ সেপ্টেম্বর ২০২৩ সালে পোপ ফ্রান্সিস তাকে কার্ডিনাল করেন এবং ২৪ অক্টোবর ২০২৪ সালে জোহানেসবার্গের আর্চবিশপ নিযুক্ত হন এবং ২৫ জানুয়ারী ২০২৫ সালে আর্চবিশপ হিসেবে অধিষ্ঠিত হন।

## জীবনী

স্টিফেন ব্রিসলিনের জন্ম ১৯৫৬ সালের ২৪ সেপ্টেম্বর ওয়েলকমে । তিনি স্কটিশ এবং আইরিশ বংশোদ্ভূত। তিনি সেখানকার কনভেন্ট অফ সেন্ট অ্যাগনেস এবং খ্রিস্টান ব্রাদার্স স্কুলে প্রাথমিক ও মাধ্যমিক শিক্ষা লাভ করেন। তিনি কেপটাউন বিশ্ববিদ্যালয়ে মনোবিজ্ঞান নিয়ে পড়াশোনা করেছেন। তিনি প্রিটোরিয়ার সেন্ট জন ভিয়ানি সেমিনারিতে দর্শন এবং লন্ডনের মিল হিলের মিশনারি ইনস্টিটিউটে ধর্মতত্ত্ব অধ্যয়ন করেন। তিনি লুভেন বিশ্ববিদ্যালয় থেকে স্নাতক ডিগ্রি অর্জন করেন। ১৯৮৩ সালের ১৯ নভেম্বর দক্ষিণ আফ্রিকার ক্রুনস্টাডের ডায়োসিসের জন্য তাকে পুরোহিত নিযুক্ত করা হয়।

পোপ ষোড়শ বেনেডিক্ট তাকে ১৭ অক্টোবর ২০০৬ তারিখে ক্রুনস্টাডের বিশপ হিসেবে নিযুক্ত করেন। তিনি ২৮ জানুয়ারী ২০০৭ তারিখে ব্লুমফন্টেইনের আর্চবিশপ জাবুলানি অ্যাডাটাস এনক্সুমালোর কাছ থেকে তাঁর এপিস্কোপাল অভিষেক গ্রহণ করেন।

১৮ ডিসেম্বর ২০০৯ তারিখে পোপ বেনেডিক্ট ব্রিসলিনকে কেপটাউনের আর্চবিশপ নিযুক্ত করেন। তাকে ৭ ফেব্রুয়ারী ২০১০ বেলভিল ভেলোড্রোমে নিয়োগ করা হয়েছিল।

তিনি ২০১৩ থেকে ২০১৯ সাল পর্যন্ত দক্ষিণ আফ্রিকান ক্যাথলিক বিশপস কনফারেন্সের সভাপতি ছিলেন সম্মেলনের সভাপতি হিসেবে, তিনি ২০১৪ সালের অক্টোবরে পরিবার বিষয়ক সিনডে অংশগ্রহণ করেন, যেখানে তিনি এর দশটি কর্মদলের একটির প্রতিনিধি নির্বাচিত হন, যেখানে তার কাজের প্রশংসা করা হয়। তিনি ২০১৫ সালের সেপ্টেম্বরের অধিবেশনেও অংশগ্রহণ করেছিলেন।

২০১৮ সালের জানুয়ারিতে, ব্রিসলিন বার্ষিক পবিত্র ভূমি সমন্বয়ের অংশ হিসেবে গাজা উপত্যকা পরিদর্শন করেন, যা শান্তি ও যোগাযোগের সমর্থনে বিশপদের একটি আন্তর্জাতিক প্রচেষ্টা।

৯ জুলাই ২০২৩ তারিখে, পোপ ফ্রান্সিস ঘোষণা করেন যে তিনি ৩০ সেপ্টেম্বরের জন্য নির্ধারিত কনসিস্টরিতে তাকে কার্ডিনাল করার পরিকল্পনা করছেন। সেই সময় তাকে সান্তা মারিয়া ডোমেনিকা মাজারেলোর মূল পুরোহিত করা হয়।

৪ অক্টোবর ২০২৩ তারিখে, পোপ ফ্রান্সিস ব্রিসলিনকে ডিকাস্ট্রি ফর দ্য কজস অফ সেন্টস -এর সদস্য নিযুক্ত করেন।

২৮শে অক্টোবর ২০২৪ তারিখে, পোপ ফ্রান্সিস ব্রিসলিনকে জোহানেসবার্গের আর্চডায়োসিসের কার্ডিনাল আর্চবিশপ হিসেবে নিযুক্ত করেন, তিনি আর্চবিশপ-এমেরিটাস বুটি জোসেফ ত্লাহাগেলের স্থলাভিষিক্ত হন।
## তথ্যসূত্র

বিষয়শ্রেণী:২১শ শতাব্দীর দক্ষিণ আফ্রিকায় রোমান ক্যাথলিক আর্চবিশপ
বিষয়শ্রেণী:দক্ষিণ আফ্রিকান রোমান ক্যাথলিক আর্চবিশপ
বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কেপ টাউনের রোমান ক্যাথলিক আর্চবিশপ
বিষয়শ্রেণী:রোমান ক্যাথলিক গির্জার ব্লুমফন্টেইন প্রদেশের বিশপ
বিষয়শ্রেণী:ক্রুনস্টাডের ব্যক্তি
বিষয়শ্রেণী:ওয়েলকমের ব্যক্তি
বিষয়শ্রেণী:আইরিশ বংশোদ্ভূত দক্ষিণ আফ্রিকান ব্যক্তি
বিষয়শ্রেণী:স্কটিশ বংশোদ্ভূত দক্ষিণ আফ্রিকান ব্যক্তি
বিষয়শ্রেণী:পোপ বেনেডিক্ট ষষ্ঠদশ কর্তৃক নিযুক্ত বিশপ
বিষয়শ্রেণী:পোপ ফ্রান্সিস কর্তৃক মনোনীত কার্ডিনাল
বিষয়শ্রেণী:দক্ষিণ আফ্রিকান কার্ডিনাল
বিষয়শ্রেণী:২১শ শতাব্দীর কার্ডিনাল
বিষয়শ্রেণী:জোহানেসবার্গের রোমান ক্যাথলিক আর্চবিশপ
বিষয়শ্রেণী:অর্ডার অফ দ্য হলি সেপালখারের গ্র্যান্ড প্রায়োর
বিষয়শ্রেণী:অর্ডার অফ দ্য হলি সেপালখারের সদস্য
ফতিমা জাকারিয়া

**ফতিমা জাকারিয়া** (১৭ই ফেব্রুয়ারী ১৯৩৬ - ৬ই এপ্রিল ২০২১) *মুম্বাই টাইমসের* সম্পাদক ছিলেন এবং পরে *[[দ্য টাইমস অব ইন্ডিয়া|টাইমস অফ ইন্ডিয়ার]]* রবিবারের পাতার সম্পাদক ছিলেন। তিনি তাজ হোটেলের *তাজ* পত্রিকার সম্পাদক হিসেবেও দায়িত্ব পালন করেছিলেন।

## কর্মজীবন
১৯৫৮ সালে, তিনি মুম্বাইতে একটি শিশু যত্ন প্রতিষ্ঠান এবং একটি মহিলা শিল্প হোম প্রতিষ্ঠা করেন, যারা ৫০০ জনেরও বেশি সুবিধাবঞ্চিত শিশুর শিক্ষা ও স্বাস্থ্যসেবার চাহিদা পূরণ করে।

য়ে১৯৬৩ সালে, ফতিমা জাকারিয়া দ্য ইলাস্ট্রেটেড উইকলি অফ ইণ্ডিয়াতে শিশু কলামিস্ট হিসেবে সাংবাদিকতায় তাঁর কর্মজীবন শুরু করেন এবং খুশবন্ত সিংয়ের সহকারী সম্পাদক হিসেবে কাজ করেন। তিনি ১৯৭০ সালে টাইমস অফ ইন্ডিয়ায় যোগদান করেন এবং রবিবারের সংস্করণের সম্পাদক হিসেবে পদোন্নতি লাভ করেন। সম্পাদক হিসেবে তিনি ইন্দিরা গান্ধী, মার্গারেট থ্যাচার, জে আর ডি টাটা, জয়প্রকাশ নারায়ণ এবং তৎকালীন প্রধানমন্ত্রী মোরারজি দেশাই, চরণ সিংয়ের মতো বিশিষ্ট ব্যক্তিদের সাক্ষাৎকার নিয়েছেন।

ফতিমা জাকারিয়া তাজ গ্রুপ অফ হোটেলে যোগ দিয়ে ঔরঙ্গাবাদের মৌলানা আজাদ কলেজ অফ আর্টস অ্যাণ্ড সায়েন্সের ক্যাম্পাসে প্রথম-স্তরের পাঁচ তারকা হোটেল, দ্য তাজ রেসিডেন্সি প্রতিষ্ঠা করেন। তিনি কফি টেবিল পত্রিকা *তাজ -*এর সম্পাদক হন। তাঁর অফিস ছিল মুম্বাইয়ের তাজমহল হোটেলে। এরপর, তিনি একটি ব্রিটিশ বিশ্ববিদ্যালয়ের সাথে যৌথভাবে একটি হোটেল ম্যানেজমেন্ট কোর্স চালু করেন। তিনি ঔরঙ্গাবাদের ইনস্টিটিউট অফ হোটেল ম্যানেজমেন্টের বোর্ডে ছিলেন। তিনি মৌলানা আজাদ এডুকেশন সোসাইটির (এমএইএস) সভাপতি এবং মৌলানা আজাদ এডুকেশনাল ট্রাস্টের (এমএইটি) চেয়ারম্যান ছিলেন, উভয়ই ঔরঙ্গাবাদে অবস্থিত।

২০০৬ সালে ভারত সরকার তাঁকে পদ্মশ্রী পুরস্কার প্রদান করে। শিক্ষাক্ষেত্রে তাঁর ব্যাপক কাজের জন্য তিনি তৎকালীন রাষ্ট্রপতি এ পি জে আব্দুল কালামের কাছ থেকে এই পুরস্কার গ্রহণ করেন।

ফতিমা জাকারিয়াকে একজন ধর্মনিরপেক্ষতাবাদী হিসেবে বিবেচনা করা হয়, তবে তিনি মুসলমানদের শিক্ষাগত চাহিদা পূরণের জন্য বিশেষ যত্ন নিতেন।

## ব্যক্তিগত জীবন
ফতিমা জাকারিয়া ছিলেন রফিক জাকারিয়ার দ্বিতীয় স্ত্রী, রফিক একজন ভারতীয় রাজনীতিবিদ এবং ইসলামী ধর্মীয় নেতা ছিলেন। তিনি দুই সন্তানের সৎ মা ছিলেন। বড় জন, তাসনিম জাকারিয়া মেহতা, একজন শিল্প ইতিহাসবিদ এবং লেখক, যিনি মুম্বাইতে থাকেন। দ্বিতীয়জন হলেন মনসুর জাকারিয়া, যিনি একজন প্রাক্তন সিলিকন ভ্যালি উদ্যোক্তা এবং এখন একটি সম্পদ ব্যবস্থাপনা সংস্থার অংশীদার।

তাঁর বড় ছেলে, আরশাদ জাকারিয়া, একটি হেজ তহবিল পরিচালনা করেন, এবং তাঁর ছোট ছেলে, ফরিদ জাকারিয়া, একজন রাজনৈতিক ভাষ্যকার এবং সাংবাদিক ও সিএনএন -এ *ফরিদ জাকারিয়া জিপিএস -*এর উপস্থাপক।

## মৃত্যু
ফতিমা জাকারিয়া ২০২১ সালের ৬ই এপ্রিল তারিখে ঔরঙ্গাবাদের কমলনয়ন বাজাজ হাসপাতালে কোভিড-১৯- এ আক্রান্ত হয়ে মারা যান।

## তথ্যসূত্র

বিষয়শ্রেণী:পদ্মশ্রী প্রাপক
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
বিষয়শ্রেণী:টাটা গ্রুপের ব্যক্তি
বিষয়শ্রেণী:ভারতীয় মুসলিম
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:ভারতীয় সম্পাদক
বিষয়শ্রেণী:মহারাষ্ট্রের নারী ব্যবসায়ী
বিষয়শ্রেণী:মুম্বইয়ের ব্যবসায়ী
বিষয়শ্রেণী:মুম্বইয়ের লেখক
বিষয়শ্রেণী:২০২১-এ মৃত্যু
বিষয়শ্রেণী:১৯৩৬-এ জন্ম
বিষয়শ্রেণী:মহারাষ্ট্রের লেখিকা
বিষয়শ্রেণী:অপর্যালোচিত অনুবাদসহ পাতা
ইন্দরজিৎ কৌর বরঠাকুর

**ইন্দরজিৎ কৌর বরঠাকুর** একজন ভারতীয় সরকারি কর্মচারী, অর্থনীতিবিদ এবং লেখক। তিনি মেঘালয়ের বাসিন্দা।

## কর্মজীবন
ইন্দরজিৎ কৌর বরঠাকুর উত্তর-পূর্ব কাউন্সিলের (এনইসি) একজন সদস্য, এই পদটি কেন্দ্রীয় সরকারের প্রতিমন্ত্রীর পদমর্যাদা বহন করে। তিনি ভারত সরকারের সচিব হিসেবে দায়িত্ব পালন করেছিলেন এবং ১৯৯০ সালে ভারতীয় অর্থনীতি সমিতির সভাপতি ছিলেন।

তিনি কবিতা, গল্প এবং রান্নার উপর বেশ কয়েকটি বই প্রকাশ করেছেন। তাঁর উল্লেখযোগ্য রচনাগুলির মধ্যে কয়েকটি হলো *সো ফুল সো অ্যালাইভ* এবং *স্টোরিজ টু উইন দ্য ওয়ার্ল্ড*।

## পুরস্কার এবং সম্মাননা
তিনি মহিলা শিরোমণি পুরস্কার (১৯৮৯), আন্তর্জাতিক মহিলা পুরস্কার (১৯৯২), ভারত জ্যোতি পুরস্কার (২০০৮) এবং ইন্দিরা প্রিয়দর্শিনী পুরস্কার (২০১১) এর মতো পুরস্কারের প্রাপক। ভারত সরকার ১৯৯২ সালে তাঁকে চতুর্থ সর্বোচ্চ বেসামরিক সম্মান পদ্মশ্রী প্রদান করে এবং ২০০৯ সালে তৃতীয় সর্বোচ্চ সম্মান পদ্মভূষণ প্রদান করে।

## তথ্যসূত্র

## বহিঃসংযোগ
* 

বিষয়শ্রেণী:১৯৩৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:মেঘালয়ের লেখিকা
বিষয়শ্রেণী:ভারতীয় নারী অর্থনীতিবিদ
বিষয়শ্রেণী:২১শ শতাব্দীর ভারতীয় অর্থনীতিবিদ
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় অর্থনীতিবিদ
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:ভারতীয় নারী ছোটগল্পকার
বিষয়শ্রেণী:২০শ শতাব্দীর ভারতীয় ছোটগল্পকার
বিষয়শ্রেণী:ভারতীয় নারী কবি
বিষয়শ্রেণী:ভারতীয় বেসামরিক কর্মচারী
বিষয়শ্রেণী:সিভিল সার্ভিসে পদ্মভূষণ প্রাপক
বিষয়শ্রেণী:সিভিল সার্ভিসে পদ্মশ্রী প্রাপক
বিষয়শ্রেণী:অপর্যালোচিত অনুবাদসহ পাতা
র‍্যাচেল চট্টোপাধ্যায়

**র‍্যাচেল চট্টোপাধ্যায়** একজন অবসরপ্রাপ্ত ভারতীয় প্রশাসনিক পরিষেবা (আইএএস) কর্মকর্তা এবং অন্ধ্রপ্রদেশ পাবলিক সার্ভিস কমিশনের চেয়ারপারসন হিসেবে নিযুক্ত প্রথম মহিলা।

## জীবনী
তিনি তামিলনাড়ুর চেন্নাইতে কে জে চাণ্ডির ঘরে জন্মগ্রহণ করেন এবং একটি সিরিয়ান খ্রিস্টান পরিবারে বড় হয়ে ওঠেন। তাঁর দুই বোন এবং এক ভাই আছে। তিনি ইংরেজিতে এমএ এবং সাংবাদিকতায় ডিপ্লোমা করেছেন। তিনি ১৯৭৫ সালে ভারতীয় প্রশাসনিক পরিষেবায় যোগদান করেন এবং অন্ধ্র প্রদেশ ক্যাডারে নিযুক্ত হন।

১৯৭৬ সালে তিনি তাঁর ব্যাচমেট এবং একজন আমলা তিষ্য চট্টোপাধ্যায়ের সাথে বিবাহ বন্ধনে আবদ্ধ হন। তাঁদের দুটি সন্তান রয়েছে। তিনি ত্রিশ বছরেরও বেশি সময় ধরে বিভিন্ন স্থানে আমলা হিসেবে কাজ করেছেন এবং তিনটি ভিন্ন জেলায় জেলা কালেক্টর হিসেবে দায়িত্ব পালন করেছেন।

## অধিষ্ঠিত পদসমূহ

* অনন্তপুর জেলার জেলা কালেক্টর (১৯৮৩-১৯৮৪)।
* হায়দ্রাবাদ পৌর কর্পোরেশনের কমিশনার (১৯৯২-১৯৯৩)।
* এপি ট্রান্সকোর চেয়ারম্যান ও ব্যবস্থাপনা পরিচালক।
* চিকিৎসা ও স্বাস্থ্য বিভাগের প্রধান সচিব।
* সমাজকল্যাণ বিভাগের প্রধান সচিব।
* পরিচালক, বস্ত্র মন্ত্রণালয়, সরকার। ভারতের (১৯৮৪–১৯৮৫)।

## অর্জনসমূহ
কানাডা সরকার তাঁকে অটোয়া বিশ্ববিদ্যালয়ে লেস্টার পিয়ারসন ফেলোশিপ প্রদান করে। র‍্যাচেল ২০১৭ সালের মুম্বাই ম্যারাথনে স্বর্ণপদক জিতেছেন।

## তথ্যসূত্র

## বহিঃসংযোগ

* সরকার সম্পর্কিত প্রোফাইল। ওয়েবসাইট

বিষয়শ্রেণী:ভারতীয় বেসামরিক কর্মচারী
বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:অপর্যালোচিত অনুবাদসহ পাতা
শিখা গোয়েল

**শিখা গোয়েল** (জন্ম ৭ই মার্চ ১৯৬৯) তেলেঙ্গানা ক্যাডারের ১৯৯৪ ব্যাচের একজন আইপিএস অফিসার।

তিনি তেলেঙ্গানা রাজ্যের সিআইডি-র বর্তমান পুলিশ মহাপরিচালক (ডিজিপি) এবং নারী সুরক্ষা, শি টিম ও ভরোসার পুলিশ মহাপরিচালক।

তিনি তেলঙ্গানা সাইবার সিকিউরিটি ব্যুরোর পরিচালক এবং তেলঙ্গানা ফরেনসিক সায়েন্স ল্যাবরেটরিরও পরিচালকও।

শিখা গোয়েল বিশিষ্ট সেবার জন্য রাষ্ট্রপতির পুলিশ পদক এবং মেধাবী সেবার জন্য পুলিশ পদক পেয়েছেন।

## প্রাথমিক জীবন এবং শিক্ষা
শিখা গোয়েলের জন্ম ১৯৬৯ সালের ৭ই মার্চ। তিনি দিল্লি বিশ্ববিদ্যালয়ের মিরাণ্ডা হাউস থেকে উদ্ভিদবিদ্যায় অনার্স সহ স্নাতক ডিগ্রি অর্জন করেন, তারপরে স্নাতকোত্তর ডিগ্রি পাঠ্যক্রমে উদ্ভিদবিদ্যায় এম.ফিল ডিগ্রি অর্জন করেন। তিনি ইণ্ডিয়ান স্কুল অফ বিজনেস থেকে পাবলিক পলিসিতে অ্যাডভান্সড ম্যানেজমেন্ট প্রোগ্রাম সম্পন্ন করেছেন এবং ইংল্যান্ডের *এডিআর ওডিআর ইন্টারন্যাশনাল* স্বীকৃত নাগরিক ও বাণিজ্যিক মধ্যস্থতাকারী।

## কর্মজীবন
শিখা গোয়েল ১৯৯৫ সালে হায়দ্রাবাদের সর্দার বল্লভভাই প্যাটেল জাতীয় পুলিশ একাডেমিতে প্রশিক্ষণ শেষ করার পর ভারতীয় পুলিশ সার্ভিসে তাঁর কর্মজীবন শুরু করেন। তিনি প্রথমে জম্মু ও কাশ্মীর পুলিশে সহকারী পুলিশ সুপার হিসেবে যোগদান করেন। জম্মু ও কাশ্মীরে কয়েক বছর চাকরি করার পর, তাঁকে অন্ধ্র প্রদেশ পুলিশে বদলি করা হয়। তিনি ১৯৯৯ সালে সেখানে যোগদান করেন এবং বিভিন্ন পদে দায়িত্ব পালন করেন। তিনি ২০২৩ সালে তেলেঙ্গানা রাজ্যের সিআইডি-তে অতিরিক্ত পুলিশ মহাপরিচালক (এডিজিপি) হিসেবে যোগদান করেন।

তিনি তেলেঙ্গানা রাজ্যের দুর্নীতি দমন ব্যুরোর পরিচালক; তেলেঙ্গানা রাজ্য সাইবার সুরক্ষা ব্যুরোর এফএসি পরিচালক; ফরেনসিক বিজ্ঞান পরীক্ষাগারের (এফএসএল) ভারপ্রাপ্ত পরিচালক; মহিলা সুরক্ষা শাখার অতিরিক্ত মহাপরিচালক পুলিশ; হায়দ্রাবাদের অপরাধ ও এসআইটি অতিরিক্ত পুলিশ কমিশনার; নতুন দিল্লির সিআইএসএফ এনএস সদর দপ্তরের পুলিশ মহাপরিদর্শক ; সেকেন্দ্রাবাদের উত্তর অঞ্চলের ডেপুটি পুলিশ কমিশনার; এবং বিভিন্ন জেলা /ইউনিটের পুলিশ সুপার হিসেবেও দায়িত্ব পালন করেছেন।

## পদক প্রাপ্তি

* 30x30পিক্সেল বিশিষ্ট সেবার জন্য রাষ্ট্রপতির পুলিশ পদক - ২০২১ সালে প্রাপ্ত
* 30x30পিক্সেল প্রশংসনীয় সেবার জন্য পুলিশ পদক - ২০১১ সালে প্রাপ্ত

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় বেসামরিক কর্মচারী
বিষয়শ্রেণী:ভারতীয় পুলিশ সেবা কর্মকর্তা
বিষয়শ্রেণী:অপর্যালোচিত অনুবাদসহ পাতা
বি এস জরিপ

**বি** **এস জরিপ** (BS জরিপ) বাংলাদেশের একটি আধুনিক ভূমি জরিপ পদ্ধতি, যার পূর্ণরূপ হলো *বাংলাদেশ সার্ভে।* এটি ভূমি মালিকানা ও দখল নির্ধারণে ব্যবহৃত হয় এবং দেশের ভূমি ব্যবস্থাপনা উন্নয়নের অংশ হিসেবে পরিচালিত হচ্ছে। বর্তমান জরিপটি অনেকাংশে ডিজিটাল ও প্রযুক্তিনির্ভর হওয়ায় একে স্মার্ট ভূমি সেবার আওতাধীন একটি আধুনিক উদ্যোগ হিসেবে বিবেচনা করা হয়।

## ইতিহাস
বিএস জরিপের সূচনা ঘটে ১৯৫০ সালের জমিদারি অধিগ্রহণ ও প্রজাস্বত্ব আইন অনুযায়ী। এটি ছিল আগের আর এস জরিপ এবং এস এ জরিপের পরবর্তী সংশোধনী জরিপ, যা ভূমি মালিকানা ও দখলের রেকর্ড সংশোধনের উদ্দেশ্যে পরিচালিত হয়েছিল।

১৯৯৮ সালে বাংলাদেশ সরকার ভূমি ব্যবস্থাপনায় আধুনিকায়নের লক্ষ্যে একটি নতুন জরিপ কার্যক্রম শুরু করে, যেটিকে বি আর এস খতিয়ান বা সিটি জরিপ নামে অভিহিত করা হয়। এটি এখন দেশের প্রায় সব স্থানে পর্যায়ক্রমে। শেষ হয়েছে।

বিশেষভাবে, রাজধানী ঢাকা মহানগরীতে বি আর এস জরিপকে সিটি জরিপ নামে অভিহিত করা হয়, যা ঢাকা মহানগর জরিপ নামেও পরিচিত।

তবে এই জরিপ দেশের সব জেলা ও উপজেলায় সম্পূর্ণভাবে পরিচালিত হয়নি। এটি রাজধানী ঢাকাসহ দেশের কিছু নির্দিষ্ট এলাকায় বাস্তবায়িত হয়েছে।

## আরও দেখুন
*আর এস জরিপ
*এস.এ জরিপ
*সি.এস. জরিপ

## তথ্যসূত্র

বিষয়শ্রেণী:বাংলাদেশের ভূমি জরিপ
টি আর রাজকুমারী

**থাঞ্জাভুর রাধাকৃষ্ণন রাজয়ী** (৫ মে ১৯২২&nbsp;– ২০ সেপ্টেম্বর ১৯৯৯), যিনি **টি আর রাজকুমারী** নামেই বেশি পরিচিত, তিনি একজন ভারতীয় অভিনেত্রী, কর্ণাটকী গায়িকা এবং নৃত্যশিল্পী। তাকে তামিল সিনেমার প্রথম *ড্রীমি গার্ল* হিসাবে অভিহিত করা হয়। 

## অভিনয় জীবন
রাজয়ীর চলচ্চিত্র জীবন শুরু হয় *কুমার কুলোথুঙ্গান* চলচ্চিত্রের চিত্রায়নের মাধ্যমে, যা ১৯৩৮-৩৯ সালে নির্মিত হয়েছিল। কিন্তু প্রথমে  তার *কচ দেবযানী* চলচ্চিত্রটি মুক্তি পায়(১৯৪১ সালে)। তার প্রাথমিক ভাবে তিনি টি আর রাজয়ী নামে পরিচিত ছিলেন/ পরবর্তীতে তার নাম পরিবর্তন করে টি আর রাজলক্ষ্মী  দেওয়া হয়। ডিএস মার্কনি পরিচালিত তার দ্বিতীয় মুক্তিপ্রাপত ছবি ছিল *মান্ধরাবতী*  (১৯৪১ সালে)।  *কচ দেবযানী*  ব্যাবসায়িকভাবে সফল হয় এবং রাজয়ী এই চলচিত্রের মাধ্যমে বিনোদন জগতে প্রচার পান। কোন ছবিতে তিনি আত্মপ্রকাশ করেছিলেন তা নিয়ে কিছুটা বিভ্রান্তি রয়েছে, কারণ *কচ দেবযানী* ছবির পরিচালক কে. সুব্রহ্মণ্যম পরে আত্মবিশ্বাসের সাথে বলেছিলেন যে তিনিই তাকে চলচ্চিত্রের সাথে পরিচয় করিয়ে দিয়েছিলেন।  ১৯৪৪ সালে, রাজকুমারী এম কে ত্যাগরাজ ভাগবতরের সাথে *হরিদাসে* চলচ্চিত্রে অভিনয় করেছিলেন এবং তার মনোমুগ্ধকর চরিত্রে অভিনয়ের জন্য স্বীকৃতি অর্জন করেছিলেন। 

তার চলচ্চিত্র কর্মজীবনে, রাজাকুমারী ত্যাগরাজ ভাগবতর, টিআর মাহালিঙ্গম, কেআর রামাসামি, পিইউ চিন্নাপ্পা, এমজি রামচন্দ্রন এবং শিবাজি গণেশন সহ অনেক বড় চলচ্চিত্র তারকাদের বিপরীতে মহিলা প্রধান চরিত্রে অভিনয় করেছিলেন। এছাড়াও তিনি বতার ভাই টি আর রামান্নার সাথে একযোগে আরআর পিকচার্স নামে একটি চলচ্চিত্র প্রযোজনা সংস্থা শুরু করেন এবং *ভাজাপিরান্ধভান* (১৯৫৩), *কুন্ডুকিলি* (১৯৫৪), *গুল-ই-বাগাভালি* (১৯৫৫), *পাসম* (১৯৬২), *পেরিয়া ইদাথু পেন* (১৯৬৩), *পানাম পাভানাভান* (১৯৬৩) এবং *পানাম পারাভান* (১৯৬৩) এর মতো বহু চলচ্চিত্র নির্মাণ করেন। অভিনেত্রী হিসেবে তার শেষ ছবি ছিল *বনমবাড়ি* (১৯৬৩)। 

## মৃত্যু
দীর্ঘ অসুস্থতার পর ১৯৯৯ সালের ২০ সেপ্টেম্বর তিনি মৃত্যুবরণ করেন। 

## তথ্যসূত্র

বিষয়শ্রেণী:তামিলনাড়ুর নারী সঙ্গীতজ্ঞ
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় নারী নৃত্যশিল্পী
বিষয়শ্রেণী:তামিলনাড়ুর নৃত্যশিল্পী
বিষয়শ্রেণী:তামিলনাড়ুর সঙ্গীতশিল্পী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তাঞ্জাবুর জেলার ব্যক্তি
বিষয়শ্রেণী:তামিল অভিনেত্রী
বিষয়শ্রেণী:১৯৯৯-এ মৃত্যু
বিষয়শ্রেণী:১৯২২-এ জন্ম
ছুরুত বিবি মসজিদ

**ছুরুত বিবি মসজিদ** বাংলাদেশের চট্টগ্রাম জেলার আনোয়ারা উপজেলার বারখাইন ইউনিয়নের শোলকাটা গ্রামে অবস্থিত একটি ঐতিহাসিক মসজিদ। এটি ১৭১৩-১৭১৮ সালের মধ্যে নির্মিত হয় বলে ধারণা করা হয়। এটি মহাকবি আলাওলের কন্যা ছুরুত বিবির নামে প্রতিষ্ঠিত হয়েছিল। 

## ইতিহাস
১৫৭৫ সালে দুর্ভিক্ষ ও মহামারীর কারণে গৌড় রাজ্য ধ্বংসস্তূপে পরিণত হলে, রাজ্যের সেনাপতি শেখ মোহাম্মদ আদম গৌড়ী শোলকাটা গ্রামে বসতি স্থাপন করেন। এই বংশের একজন জমিদার শেখ আমির মুহাম্মদ চৌধুরী ছিলেন, যিনি মুঘল শাসনামলে দেওয়ান পরিবারের অংশ ছিলেন। 

মহাকবি আলাওলের কন্যা ছুরুত বিবির বিয়ে হয় শেখ আমির মুহাম্মদ চৌধুরীর সাথে। বিয়ের পর আমির মুহাম্মদ চৌধুরী তার স্ত্রীর নামে এই মসজিদ নির্মাণ করেন।

## স্থাপত্যশৈলী
ছুরুত বিবি মসজিদটি মধ্যযুগীয় মুসলিম স্থাপত্যশৈলীতে নির্মিত। এর তিনটি ছোট-বড় গম্বুজ এবং ৩০ ফুট উচ্চতার একটি মিনার রয়েছে। মসজিদের খিলান ও সুউচ্চ মিনার এর নান্দনিকতা বৃদ্ধি করেছে। মসজিদে একসাথে প্রায় দেড় হাজার মুসল্লি নামাজ আদায় করতে পারেন।

## বিশেষত্ব
* মসজিদের দক্ষিণ ও পশ্চিমে দুটি বিশাল দীঘি রয়েছে—দক্ষিণে ‘ছুরুত বিবি দীঘি’ এবং পশ্চিমে ‘আমীর খাঁ দীঘি’।
* মসজিদের দক্ষিণ পাশে সারিবদ্ধ ১২টি কবর রয়েছে, যা ছুরুত বিবির পরিবারের সদস্যদের।
* একসময় প্রচলিত ছিল যে, এখানে জিনেরা নামাজ পড়তেন, তাই সন্ধ্যার পর কেউ প্রবেশ করতেন না। তবে ১৯৯০ সাল থেকে এখানে নিয়মিত পাঁচ ওয়াক্ত নামাজ আদায় করা হচ্ছে।

## সামাজিক ও সাংস্কৃতিক গুরুত্ব
এ মসজিদে মানত করলে মনোবাসনা পূর্ণ হয় বলে বিশ্বাস করেন অনেকে। তাই প্রতি শুক্রবার দূর-দূরান্ত থেকে বিভিন্ন ধর্মের মানুষ এখানে আসেন। এটি স্থানীয় ও ঐতিহাসিকভাবে একটি গুরুত্বপূর্ণ স্থাপনা।

## তথ্যসূত্র

## বহিঃসংযোগ
* যাযাদি পত্রিকায় প্রতিবেদন
* দৈনিক পূর্বকোণ নিবন্ধ
* Citizen News 24 নিবন্ধ

বিষয়শ্রেণী:বাংলাদেশের মসজিদ
বিষয়শ্রেণী:চট্টগ্রামের স্থাপত্য
এস এ জরিপ

**এস.এ** বা State Acquisition Survey'''  হলো পাকিস্তান সরকার কর্তৃক পরিচালিত ভূমি জরিপ, যা ১৯৫৬ থেকে ১৯৬৩ সাল পর্যন্ত চলেছিল যা সংক্ষেপ এটি S.A জরিপ নামে পরিচিতি।

## ইতিহাস
১৯৫০ সালে জমিদারী অধিগ্রহণ ও প্রজাস্বত্ব আইন পাশ হওয়ার পর সরকার ১৯৫৬ সালে সমগ্র পূর্ববঙ্গ প্রদেশে জমিদারী অধিগ্রহনের সিদ্ধান্ত গ্রহণ করে। ১৯৫৬ সালের আইনের ৩ ধারার আওতাধীন বিজ্ঞপ্তির মূলে সরকার কর্তৃক সকল জমিদারি দখল নেয়ার পর উক্ত এ্যাক্টের ১৭ ধারা মোতাবেক যে খতিয়ান প্রস্তুত করা হয় তা এস এ খতিয়ান বলে পরিচিত।

## আরও দেখুন
*আর এস জরিপ
*বি.এস. জরিপ
*সি.এস. জরিপ

## তথ্যসূত্র

বিষয়শ্রেণী:বাংলাদেশের ভূমি জরিপ